Es poden endur els presos polítics a Madrid després de la sentència?\nLes conseqüències d'una plantada de Torra al TSJC\tLes conseqüències d'una plantada de Torra al TSJC\n[VÍDEO] Un grup d'escocesos dóna suport als presos polítics als Lledoners\t[VÍDEO] Un grup d'escocesos dóna suport als presos polítics als Lledoners\nJunts per Tortosa s'alia amb el PSC i Ciutadans per tombar una moció per la retirada de la simbologia franquista\tJunts per Tortosa s'alia amb el PSC i Ciutadans per tombar una moció per la retirada de la simbologia franquista\nSuspenen l'acte d'il·luminar les agulles de Montserrat per la previsió de pluja\tSuspenen l'acte d'il·luminar les agulles de Montserrat per la previsió de pluja\nLa lingüista Mary Ann Newman, nova presidenta del Premi Internacional Catalunya\tLa lingüista Mary Ann Newman, nova presidenta del Premi Internacional Catalunya\nMontilla demana d'acatar la sentència del judici contra el procés\tMontilla demana d'acatar la sentència del judici contra el procés\nEl PDECat només donarà suport a una aturada de país si s'acorda amb els sindicats i les patronals\tEl PDECat només donarà suport a una aturada de país si s'acorda amb els sindicats i les patronals\nLa fiscalia qüestiona que els presos polítics es puguin quedar a Catalunya després de la sentència\tLa fiscalia qüestiona que els presos polítics es puguin quedar a Catalunya després de la sentència\nRovira creu que l'1-O no va tenir prou legitimitat i demana un nou 'moment referendari'\tRovira creu que l'1-O no va tenir prou legitimitat i demana un nou 'moment referendari'\nTorra recusa el president del TSJC per la seva 'flagrant falta d'imparcialitat'\tTorra recusa el president del TSJC per la seva 'flagrant falta d'imparcialitat'\nEl Suprem espanyol fa córrer rumors contraposats sobre la lectura pública de la sentència · La fiscalia qüestiona que els presos puguin romandre a Catalunya\nEl Tribunal Suprem espanyol juga fins al darrer moment amb els presos polítics que van ser jutjats el primer semestre d’enguany. Ara amb la incògnita sobre si seran traslladats a Madrid per a notificar-los la sentència –que sembla que es farà pública la primera quinzena d’octubre– o si romandran a les presons catalanes on són ara. D’ençà del vist per a sentència que va pronunciar Manuel Marchena, el tribunal ha fet córrer rumors en un sentit o en un altre, de manera que abans de l’agost hi havia mitjans que asseguraven que els traslladarien a Madrid i ara el rumor és que s’estalviaran la lectura pública de la sentència i que segurament no es mouran, d’entrada, dels Lledoners, el Puig de les Basses i el Mas d’Enric.\nManuel Marchena mateix ho comentava ahir als passadissos del Tribunal Suprem després de l’acte d’inauguració de l’any judicial espanyol, amb discursos del president del Consell General del Poder Judicial, Carlos Lesmes, i de la fiscal general de l’estat, María José Segarra, sota la mirada i control de Felipe VI (vegeu-ne aquesta crònica d’Andreu Barnils). Marchena, i la resta de membres del Suprem, no aclareixen si faran una cosa o una altra, no descarten pas res, però deixen entendre que s’estimen més d’estalviar-se la lectura pública, perquè hauria de ser d’una versió resumida, atesa l’enorme extensió que preveuen que tindrà la sentència íntegra. Tota aquesta brama, aquest joc de la confusió, és condicionat per unes consideracions de la fiscalia general de l’estat que sí que són negre sobre blanc: en la memòria anual presentada a l’òrgan de poder dels jutges espanyols, la fiscalia qüestiona la conveniència de mantenir en presons catalanes els presos polítics quan siguin condemnats.\nEl text posa en dubte l’actuació de les autoritats penitenciàries catalanes en relació amb els presos del procés. Segons el document –de 1.500 pàgines–, les manifestacions de les autoritats catalanes, com l’actual director general d’Institucions Penitenciàries, mostrant ‘públicament el seu rebuig a la presó provisional acordada’, fan dubtar de la seva imparcialitat. La fiscalia fins i tot posa en dubte que l’administració catalana pugui fer-se càrrec dels presos si són condemnats. Ho diu en un document que no és una petició directa al tribunal que delibera i que sentenciarà, però que afegeix pressió mediàtica i ambiental just el dia que s’inaugura l’any judicial.\nLa fiscalia pressiona perquè no compleixin condemna a Catalunya, perquè no puguin obtenir cap benefici penitenciari, perquè els sigui aplicat un càstig contundent i rotund. Marchena diu que vol tenir la sentència enllestida i notificada abans del 16 d’octubre, quan farà dos anys que Jordi Cuixart i Jordi Sànchez són en presó preventiva, i aleshores se sabrà si finalment opten per fer-los anar a Madrid o no.\nLa notificació personal és un tràmit previst a la llei d’enjudiciament criminal espanyola, però que no cal. Sobretot, en aquest cas, perquè els presoners ja han estat traslladats a Catalunya després d’haver passat més de quatre mesos en presons espanyoles per poder assistir al judici. I no cal tampoc perquè hi ha, a més de la notificació personal de la sentència, la notificació processal, que faria innecessària la primera. Aquesta notificació es fa al procurador que té assignat l’acusat, que la trasllada a l’advocat. Amb això n’hi hauria prou.\nQualificació i destinació\nPerò el fet que el tribunal els fes anar a Madrid obriria la possibilitat que la decisió sobre la presó on haguessin de complir la condemna recaigués en el govern espanyol i no pas en la Generalitat. Ho advertia fa poc a VilaWeb el professor Iñaki Rivera, director de l’Observatori del Sistema Penal i els Drets Humans. Rivera explicava com funciona el procés de decisió del lloc on complirà condemna el pres penat, és a dir, el que ja no és preventiu. Una vegada el Suprem els condemni ja tindran aquesta nova condició, atès que aquest tribunal serà per a ells el de primera instància però també el de darrera. La sentència ja serà ferma, no hi haurà possibilitat de cap més recurs, tret del d’empara al Tribunal Constitucional.\nTan bon punt la sentència és ferma, el tribunal té l’obligació d’enviar el testimoni de la sentència a la direcció del centre penitenciari on hi hagi els presos. Si durant tot aquest temps d’espera fins a la sentència han estat a les presons dels Lledoners, del Mas d’Enric i del Puig de les Basses, el tribunal hauria d’enviar la notificació de la sentència a aquestes presons. I tan bon punt el director de cadascuna de les presons la rebés, enviaria la notificació a la junta de tractament del centre penitenciari, que a partir d’aquell moment tindria seixanta dies per a elaborar una proposta de destinació i grau per a cadascun dels presos, que ja haurien deixat de ser preventius. Si això anés així, la decisió sobre la destinació, és a dir, sobre el lloc on haurien de complir la condemna, la prendria el personal dependent de la Direcció General de Serveis Penitenciaris de la Generalitat. Un jurista, un psicòleg, un treballador social i un educador formen part d’aquesta junta de tractament.\nPerò si els presoners són a Madrid quan els llegeixen la sentència, pot ser que el tribunal decideixi d’enviar la notificació de la sentència no pas a les presons catalanes, sinó a la direcció de les presons on els hauran traslladats (en principi) temporalment, que podrien ser Soto del Real i Alcalá Meco. En aquest cas, correspondria a la junta de tractament d’aquestes presons espanyoles de decidir a quina presó han de complir condemna i el grau de presoners, que en principi seria el segon grau. Si fos el cas, la decisió la prendria el govern espanyol, i no pas la Generalitat; concretament, el Ministeri d’Interior de Fernando Grande-Marlaska, que hauria de determinar si els fa complir la condemna en presons catalanes o bé espanyoles. Durant els dos mesos de termini fins que no es decidís destinació i grau, els presos romandrien en presons de Madrid.\nEl 36.2 de la fiscalia\nI en previsió que, finalment, els presos polítics complissin la condemna en presons catalanes, la fiscalia del Tribunal Suprem ja va fixar un mecanisme per a lligar de mans la Generalitat, impedint-li d’aplicar-los cap benefici penitenciari. Els fiscals van demanar al tribunal del judici contra el procés l’aplicació de l’article 36.2 del codi penal. El propòsit és que no puguin tenir cap mena de benefici penitenciari fins que no hagin complert la meitat de la pena. Perquè aquest article diu que, als presos condemnats a cinc anys de presó o més, el jutge o el tribunal els podrà ordenar que no els concedeixin el tercer grau –és a dir, poder sortir de la presó durant el dia– fins que no hagin complert la meitat de la condemna. Una previsió que, segons aquest mateix article, és de compliment obligat en delictes ‘referents a organitzacions i grups terroristes i delictes de terrorisme’, en ‘delictes comesos en el si d’una organització o grup criminal’, d’abusos sexuals i delictes d’explotació sexual de menors. La fiscalia vol, doncs, que als presos polítics els apliquin la mateixa restricció que a aquesta mena de delinqüents. La voluntat de càstig i d’escarment és manifesta.


Patrimoni Històric i Arqueològic de Flix. Associació Cultural La Cana: PRESENTAT EL LLIBRE "FLIX AL SEGLE XVII"\nPRESENTAT EL LLIBRE "FLIX AL SEGLE XVII"\nCom ja informàvem en una anterior entrada. l’Associació La Cana va publicar aquest passat mes d’abril el llibre Flix al segle XVII, escrit per Jaume Masip Llop i Pere Muñoz Hernández, tercer exemplar de la col·lecció “Lo Pedrís”. El text està basat principalment en les xerrades que tots dos autors van impartir durant les IX Jornades de Patrimoni Històric dedicades precisament al Flix del segle XVII, i que van tindre lloc entre els passats mesos de setembre i octubre de 2017.\nL’acte de presentació del llibre tingué lloc el passat 13 d’abril a la Biblioteca Municipal “Artur Bladé i Desumvila”, i anà a càrrec del regidor de Patrimoni Històric de l’Ajuntament de Flix, Francesc Barbero Escrivà. També va intervindre a l’acte un dels autors, Jaume Masip; Pere Muñoz no hi va poder assistir per motius familiars. Francesc Barbero va destacar l’aportació que representa aquest assaig per al coneixement d’un dels períodes més convulsos de la història de Flix i de Catalunya. Per la seua banda, Jaume Masip, entre altres va incidir en el fet que és un dels períodes més documentats de la nostra història, i no sols de documentació escrita, sinó també, excepcional, documentació gràfica a través de mapes, plànols i dibuixos on hi ha representada la nostra població.\nTanmateix, la setmana següent, el 19 d’abril es participà a la taula de presentacions de l’11a Mostra de Llibres de la Ribera d’Ebre, a Ca Don Ventura, on hi intervingueren els dos autors, Jaume Masip i Pere Muñoz, realitzant una breu ressenya del contingut.\nPublicat per Jaume Masip Llop a 18:46


Barcelona aprova una suspensió de plantejaments en el 22@ durant 4 mesos\nPublicat 18/02/2020 18:33CET\nL'acord entre el Govern municipal i ERC només afecta el 21,55% de l'àmbit\nLa comissió d'Urbanisme de Barcelona ha aprovat aquest dimarts una suspensió de plantejaments durant quatre mesos en el districte tecnològic del 22@ per actualitzar el full de ruta d'aquesta àrea, en una mesura que només afectarà el 21,55% de la superfície total, que no té llicències ni plantejament en tràmit.\nLa suspensió ha prosperat amb els vots favorables del Govern municipal i ERC, l'abstenció de JxCat i els vots contraris de Cs, el PP i BCN Canvi, que han advertit que aquesta suspensió pot crear "inseguretat i incertesa".\nNo obstant això, la tinent d'alcalde d'Urbanisme, Janet Sanz, ha assegurat que la suspensió exclou els plans derivats ja aprovats inicialment, que sí que es tramitaran: "Hi ha 46 llicències i quatre plantejaments en tràmit que continuaran", ha dit Sanz.\nLa regidora ha subratllat que aquesta mesura s'emmarca en el desenvolupament del pacte subscrit al novembre del 2018 amb representants del món institucional, econòmic, social, cultural, universitari i veïnal, i que dibuixa noves mesures en els camps d'habitatge, activitat econòmica, patrimoni industrial, urbanisme i entorn.\nL'objectiu d'aquesta mesura és densificar el 22@ i ampliar la reserva d'habitatge protegit a les àrees pendents de desenvolupar, que el model vigent queda relegat al 10% del sòl i que el document acordat el situa al voltant del 30%, així com reforçar el 22@ com a espai d'innovació tecnològica.\nA nivell de patrimoni, verd urbà i infraestructures, l'acord planteja una nova revisió del patrimoni industrial, ajudes a la rehabilitació, impulsar un programa de memòria històrica, que "es posin al dia" carrers i espais públics, i la creació d'un eix verd a través del carrer Cristòbal de Moura.\nSanz ha detallat que el pas següent és la definició de tot un conjunt de mesures i actuacions en una mesura de govern que es presentaran pròximament, i, a nivell urbanístic, es treballa en la definició de les pertinents modificacions de planejament on s'especifiquin els "nous equilibris" d'ús, com el creixement de l'habitatge social i la protecció de les que ja existeixen.\n"Es tracta d'una mesura molt acotada en el temps i l'espai, que vol preservar el desenvolupament econòmic d'alt valor afegit que es produeix en l'àmbit, i permetre que es pugui continuar desenvolupant projectes que ja van en la línia del nou model que es vol implantar en el 22@", ha sostingut la tinent d'alcalde en la seva intervenció en la comissió.\nUn cop aprovada la suspensió de plantejaments, els passos següents són plasmar el conjunt de mesures incloses en el pacte en una mesura de govern que es preveu presentar en el ple de març i, en paral·lel, el Govern municipal vol disposar de nous instruments de planejament i "construir els acords necessaris" per portar-los a aprovació inicial al juny.\nLa regidora d'ERC Maria Buhigas ha dit que aquests quatre mesos permetran analitzar les necessitats de la ciutadania en aquesta zona: "El 22@ és un espai estratègic de la ciutat, en transformació amb un pla que es va aprovar el 1999 i té més de 20 anys", i Jordi Martí (JxCat) també ha ofert col·laboració al Govern municipal per treballar en aquest nou plantejament.


NSFW de Robin Thicke, vídeo de línies borroses: una mica divertit o ofensiu? | CAT.rickylefilm.com\nLínies borroses de Robin Thicke: Una mica de diversió o ofensiu?\nPer tant, a l'endevinalla Robin Thicke. El seu himne d'estiu increïblement enganxós, borrosa línies, amb Pharrell Williams i TI, és número 1 a la tercera setmana. I és bastant probable que, com nosaltres, no pot deixar de cantar 'hey hey hey' en un earwormy, no-molt-Meditar-on-the-lletres mena de camí. Però llavors algú va dir que hi havia un vídeo No segur per al treball, i per descomptat que immediatament volia tenir una mirada. Perquè això és tot el punt de vídeos NSFW. Són una mica groller i sweary i tenen NSFW '' les cartes davant d'ells, pel que crec que van a ser millor.\nI després ho vam veure. I van ser també descol·locada. En poques paraules: tres homes i estrelles del pop multimilionaris miren com tres dones en topless a les calces en repetides ocasions a peu per davant d'ells i ballar al voltant d'una mica. Mentrestant, Thicke, Pharrell i TI segueixen sent completament vestits i només seguir buscant en ells. Durant quatre minuts i mig.\nI quan ho veus en el context del vídeo (fins i tot l'assegurança per al treball un), la 'Sé que vols que' lletres, tot just s'assemblen sinistre. És tot sobre com aquestes dones són tan 'bones nenes mai se sortiria i diuen que són per a una nit de calor amorós (presumiblement perquè les noies bones no poden gaudir del sexe, perquè el món es cau del seu eix) però tres caps van a la mà d'obra sota la premissa que són i continuar amb la nostra campanya sot i moldre independentment. A més, no seria la meitat nua si no eren per a ella, nois ammaright? Ningú? George Galloway - i vostè?\nAlguns fans han acusat els crítics de ser més sensible, i el mateix Thicke ha estat citat dient, "Perquè per a mi, la nuesa és el de menys ofensiva a tot el món. Les armes, la violència, la guerra? Això és ofensiu. El cos d'una dona té han pintat i esculpit i va parlar des del principi de l'home. El que m'agrada del vídeo és que no estem menjant amb els ulls i degradar-los, ens estem rient i fent el tonto amb ells. "\nPerò com de GLAMOUR Notícies i característiques escriptor Hannah Lyons Powell va dir, "M'encanta la cançó. Però hi ha alguna cosa realment depredador i desconcertant dels homes amb la roba posada giratòries contra les dones que fan servir tot just una peça de roba. Hi ha una vulnerabilitat de la gent nua al costat de la completament vestits de tota manera, sense discriminació de gènere que entra en ella ".\nI sabem noies mig nues giratòries en els vídeos musicals contra homes vestits completament no és res de nou - però això no vol dir que sigui OK. Mentrestant, la resposta de Robin Thicke a tota la controvèrsia era així: "És art Va ser idea del director i ella és una dona prendre les noies, era la seva idea per llevar-se la roba I no oblidem, tothom - que van aconseguir... Pagat generosament a llevar-se la roba ". I va continuar: "L'única raó per odiar és perquè no entén per què és graciós o divertit."\nBé, òbviament, les nenes haurien d'haver-pagat generosament - que estaven protagonitzant un vídeo musical important per a un grup de diversos milions d'artistes de venda. I el fet que una dona el va dirigir no fa que l'escenari en el vídeo menys esgarrifós. Thicke s'informa, va haver de demanar a la seva esposa, Paula Patton, el permís per filmar el vídeo - així que sabia que hi havia alguna cosa en el concepte de vídeo que es va a ofendre.\nDesprés hi ha TI rap que ell va a donar 'alguna cosa per arrencar el cul en dos'. Sobre la base d'aquest delicat vers, estem sota cap dubte que una nit amb TI seria una cita de plaer sense fi amb un gran mestre de fer l'amor, però aquí sembla (i és subtil, de manera que podria haver passat per alt) que està donant a entendre que ell està ben dotada. A més, l'escriptura a la paret, (literalment, s'escriu en globus d'heli) estableix que 'Robin Thicke té una gran polla'. Interessant. Què passa si, en interès d'equilibri que van despullar als seus escrits perquè puguem ser el jutge d'això, perquè en aquest moment ens sentim com si fos només a les dones ser-tanga en el vídeo que s'estan leered al.\nEl fet mateix que ens ha polleguera mostra que el vídeo NSFW era més probable un truc publicitari cínica - el vídeo nua va ser retirat de Youtube, però va permetre que el seu company de vídeo, Vimeo. I mentre que el vídeo classificar sens dubte ha guanyat titulars, la versió 'neta' ha acumulat més de 50 milions de visites a YouTube mentre que la versió nudey encara ha d'arribar a 500.000 en Vevo.\nAhir, Caitlin Moran twitteó: "Crec que l'única solució al problema de Robin Thicke (cançó increïble, exasperant titty VIDEO) és que les dones fan un d'alternatiu Cinc Fuck Off dones famoses han de disparar a un que és molt divertit i millor que l'original. I després deixar que CLASSIFICACIONS comença una guerra ".\nPerò encara estem decebuts artistes recorren a aquest tipus d'acrobàcies per acumular punts de vista i crear un brunzit en línia.\n'El que és decebedor és que la melodia és tan sorprenent, que podria haver estat escrit per res. Per què aquesta vaga vibració 'Rapey'? ' Diu l'editor GLAMOUR Jo Elvin.\nRealment no necessitava que el vídeo - però potser no som prou intel·ligent com per 'entendre per què és graciós o divertit'.\nPel que és una mica de diversió, o una mica ofensiu? Digui'ns el que pensa @Glamourmaguk + #blurredlines\nRobin Thicke -. Línies borroses peus TI Pharrell DESCLASIFIC de Glen Samuels a Vimeo.\n24 hores amb Vanessa Kirby


Patronal i sindicats insisteixen en la necessitat de reformar el Servei d'Ocupació - FÒRUM.ad\nPatronal i sindicats insisteixen en la necessitat de reformar el Servei d’Ocupació\nOn: 17/05/13 14:58\nEls representants de la patronal i dels sindicats han insistit aquest divendres en la necessitat de reformar el Servei d’Ocupació per tal que esdevingui ‘una vertader lloc d’intermediació’ del mercat laboral andorrà. La reivindicació s’ha produït després de la reunió que han mantingut els agents socials i econòmics amb els ministres d’Interior i Justícia, Xavier Espot, i d’Educació i Joventut, Roser Suñé, en el marc de la Taula permanent per a la formació en el treball en la qual s’ha presentat el catàleg de cursos de formació.\nPatronal i sindicats han coincidit aquest divendres en la necessitat que el Servei d’Ocupació es converteixi en una veritable eina d’intermediació per als empresaris que cerquen treballadors i per als assalariats que busquen feina.\nEl secretari general de l’USdA, Gabriel Ubach, ha declarat que en els darrers temps s’havia avançat amb el funcionament del Servei d’Ocupació, però que encara no s’utilitza prou per part de l’empresa privada, i per aquest motiu ha reiterat la necessitat de reformar-lo dotant-lo de les competències necessàries. Ubach demana que ‘totes les contractacions passin pel Servei d’Ocupació’, ja que en no produir-se emmascara la situació real del país\nJosep Manzano, representant de la CEA, ha reconegut que encara falta camí per recórrer, i que és cert que des de l’empresariat no hi ha la inèrcia d’acudir al Servei d’Ocupació, tot i que cada vegada es va corregint més. Tot i això, Manzano ha recordat que en països com França o Espanya és obligatòria la inscripció al seu servei d’ocupació per part del treballador i també la contractació per part de l’empresari. El representant de la CEA ha manifestat que el Servei d’Ocupació hauria de ser ‘una veritable llotja d’intermediació’ on s’hi trobessin administració, empreses i treballadors.\nUbach i Manzano han fet aquestes declaracions a la sortida de la reunió de la Taula permanent per a la formació en el treball. Aquesta Taula, presidida pel ministre de Justícia i Interior, Xavier Espot, està formada pels agents socials -representants empresarials i sindicals- i compta també amb la presència de la ministra d’Educació i Joventut, Roser Suñé.\nL’objectiu és consensuar propostes en el camp de la formació professional i la inserció laboral i en aquest marc ha estat en el que els ministres han presentat als agents socials el catàleg de cursos de formació, tant per als treballadors en situació d’atur que reben una prestació -i per tant estan obligats a realitzar-los- com per a la resta de persones inscrites al Servei d’Ocupació.\nEl ministre Espot ha explicat que el catàleg tracta de reorganitzar els cursos, clarificar-los i introduir-ne de nous ‘com a conseqüència del contest econòmic en què vivim’. El ministre també ha explicat que han tractat la possibilitat que ‘a part que des de la pròpia administració fem cursos, que puguem establir mecanismes de col·laboració i sinergia entre l’administració amb la CEA i la Cambra per fer cursos compartits’.\nPrevious Post: Una exposició a la Casa de la Vall celebra els 40 anys de l’elegibilitat de la dona a Andorra (Vídeo)\nNext Post: Marín recorda que ja estava previst que l’afluència de vehicles per Carlemany disminuiria amb els canvis de circulació


Inici > detall del relat: Culpable\nUn relat de: Helena Sauras Matheu\n- 65 Lectures\nLa meva infància rebel encara veu l’aigua dels arrossars com un mirall trencat en ple hivern. I se m’humitegen els ulls, perquè voldria continuar jugant amb la sorra del pati. Tinc fred en aquest curs que comença. I em sento tan trista que voldria retornar a un impossible.\nDes del principi, el sol va sortir tots els dies i jo brillava amb llibertat entre l’herba, les canyes i la pols dels camins. Em perdia enmig de la natura de les anguiles. Els cullerots eren presents a la bassa que hi havia prop del pati de la barraca que ens feia d’escola. La curiositat m’envaïa. No em qüestionava res, deixava que passés el que tenia que passar. Els dies es succeïen de manera esplèndida. Cada dia aprenia alguna cosa nova de la mà dels mestres que ens ensenyaven.\nVaig descobrir l’amistat entre els nens de classe. I entre la senzillesa, compartíem jocs i les primeres lletres. M’agradava enraonar amb ells encara que cadascú mantingués un pessic de raó. No ens importava perdre el torn de paraula i quasi no discutíem, perquè mentrestant guanyàvem amics. El temps no ens importava, només quan l’estiu ens obligava a separar-nos durant gairebé tres mesos.\nFins que un maleït accident va obligar-me a canviar d’escola. Llavors, vaig descobrir el què era la nostàlgia, que em va escanyar el coll ben aviat. I van començar les complicacions i les pors entre els somnis trencats. Tenia set anys.\nEncara hi penso en el primer dia de col·legi. Estava dintre d’un gran pati d’un edifici immens, mirant al terra i de reüll aquelles sabates marrons que m’eren estranyes. No hi volia entrar. «M’arribaran a domesticar i aquest uniforme, que m’obliguen a portar, no m’agrada gens», em repetia i no em podia creure que tot això fora pel meu bé.\nDesprés d’uns quants mesos eterns, per Sant Jordi, rebré la primera carta d’amor. Dintre hi trobaré uns quants pètals, un aroma delicat de rosa i unes poques línies mecanoscrites d’un xiquet que no m’oblida. I em sentiré culpable per no correspondre’l. Per haver-me traït al pensar que podria estimar-lo, però en soc incapaç. Els meus sentiments són fràgils com un vidre i se m’entelen els pensaments.\nI ara només espero que s’oblidi de mi per la distància, per aquests quilòmetres de carretera que ens separen. Però ell és insistent. Tinc por que aprengui a pedalejar de valent i arribi algun dia perdut fins l’entrada de l’escola. Si algun dia arribo a veure’l, sé que no dubtaria. Pujaria a la bicicleta i m’aventuraria a tornar-me a perdre entre els arrossars del Delta.\nPat-Rut | 20-06-2020\nUn relat que ens parla des d'una intimitat trencadissa, on sembla voler explicar-nos la fragilitat trobada accidentalment per la protagonista i com viu el món d'ençà de l'accident.\nUna narració molt ajustada i ben portada amb una expressivitat molt propera a la poesia, que he vist conrees amb molta assiduïtat, però no és el meu món ideal, la poesia, no sé valorar-la amb prou certesa, és una cosa molt més íntima encara.\nDel teu relat em sobta el canvi de temps en el penúltim paràgraf, que en una primera lectura em va sonar fora de lloc, i malgrat que no crec que estigui del tot fora de lloc, em segueix desorientant una mica en noves lectures, és com si li faltés alguna explicació anterior.\nPerò tot relat, fora d'aquesta genial pàgina, té una segona vida quan es transcriu en el paper, i allí sí que no ens podem permetre dubtes d'aquest tipus.\nSi vols llegir altres coses meves, cerca a homefosc, o Galzeran, o Jaume Dargó, segurament, aquest perfil morirà aviat, o sols quedarà l'únic relat finalista en el concurs.\nPERLA DE VELLUT | 10-05-2020\nGràcies Helena Sauras, pel teu amable comentari, on em dius que és tendre i amorós i t'he recordat la metonímia. M'alegre de que t'haja agradat.\nUna abraçada, però llunyana... PERLA DE VELLUT\nNil | 08-05-2020 | Valoració: 10\nMai he estat a les terres de l'Ebre, i això que he estat a Alàsca,i a Austràlia. I és que d'aquestes terres només que he sentit dir bones coses de la seva gent i del seu paissatge, el delte de l'Ebre diuen que és espectacular!. el teu relat m'ha fet recordar la meva minyonia, quan el carrer i els camps erms que ens envoltava eren el nostre territori de joc. Em xoca que als Capgrossos els anomenis cullerots i m'ha agrada quan dius: Un pessic de raó. Un bon relat on prima la camaraderia i l'amor de'adolescent. Nil.\nPERLA DE VELLUT | 06-05-2020 | Valoració: 10\nQuè tendre. Un relat molt bonic i molt delicat amb l'amor. Aquell xiquet que no t'oblidarà mai... i amb la primera carta d'amor, fas dels teus pensaments, que siga molt curiós i s'eleven els sentiments. Vaja, no et sentes culpable... però la vida t'ho va mostrant.\nAh sí, et comente que l'últim poema que vaig editar, he hagut de llevar-ho, "Dits d'erotisme", i rectificar-ho un poc més, ja està editat de nou. Espere que me'l comentes de nou, si pot ser, Helena. Gràcies i cuida't...\nHelena Sauras Matheu\nLlegir i escriure, les meves principals aficions. Sóc de l'any 80 i de Tortosa. Em pots seguir al meu bloc personal i bilingüe: http://helenasauras.com\nEl roig goig\nLa blava culpa\nInfidel pels pèls\nRelats de poesia (45928)


Noves guies d’Instagram per a recomanacions – Blog Oleoshop\n/ Noves guies d’Instagram: recomanacions per als teus seguidors\nÉs un fet que, tot el que sembla que s'ha estancat Facebook pel que fa a novetats dins de la plataforma, contrasta amb la hiperactivitat de la xarxa fotogràfica de la companyia. És a dir, Instagram.\nDes de fa poc temps hem anat veient avenços destacats com els reels de vídeo al més pur estil TikTok. I ara és el torn d'obrir les guies a tots els comptes.\nQuè són les guies d'Instagram?\nAlmenys inicialment, podem dir que són conseqüència de les mesures i transformacions que tot l'entorn digital ha experimentat amb la pandèmia del COVID-19. Originalment, van sorgir com una manera de crear recomanacions pràcticament de salut per part de les marques i els influencers.\nA mesura que s'han anat utilitzant amb aquesta finalitat, Instagram s'ha adonat del potencial que poden tenir en d’altres àmbits.\nLes guies d'Instagram formalment s'han definit com una alternativa als posts d'un blog per la seva capacitat de presentar una major quantitat de contingut en una sola publicació. Però també resulten equiparables als fils de Twitter.\nDe fet, l’estructura i filosofia d'una guia és molt similar a la dels fils de Twitter des del moment en què, bàsicament, el que fa és aglutinar publicacions relacionades entre si per una mateixa temàtica i presentar-les consecutivament en fer scroll vertical en l'ordre que hàgim definit en crear-les.\nCom són les guies d'Instagram?\nPodem afegir-hi qualsevol contingut multimèdia, com fotos o vídeos, de la mateixa manera que ho faries en el teu timeline amb el seu corresponent text de suport (encara que en aquesta ocasió el text apareix abans de la imatge en lloc de fer-ho a sota com és habitual).\nAddicionalment, hi ha una publicació "zero" que serveix com a portada i resum del que trobarem en anar avançant.\nFes-li un cop d'ull a @stuckinthebook. En el seu perfil hi ha una pestanya representada per un petit llibre obert a doble pàgina i amb el nom "Guies".\nSi entres en qualsevol d'elles, també veuràs que permet afegir a favorits cadascuna d'aquestes recomanacions independents i, fins i tot, apareixen amb el preu i l'eCommerce on podem adquirir-les.\nEn desar-les, van directament a la nostra wishlist, que es crearà automàticament en els nostres posts marcats com a desats.\nI, el que és més interessant des del punt de vista del comerç online, també podem vendre des d’Instagram.\nPer a què serveixen les guies?\nEn dotar tota la publicació d'un fil conductor i una jerarquia, resulten perfectes per a donar algun tipus d'instrucció o generar una recomanació per a l'usuari.\nTornant al seu ús original, el de donar instruccions o recomanacions de seguretat durant el COVID-19, podem entendre que portades a un altre àmbit serien perfectes per a crear petits tutorials.\nEvidentment, aquesta no és una mala idea en absolut, però com hem vist amb l'exemple de Stuck in the book, hi ha moltes més possibilitats per a l’eCommerce que el contingut informacional.\nDe fet, l'ideal seria combinar aquesta capacitat de comunicació amb algunes entrades que ajudin a monetitzar el contingut generant visites a la nostra botiga i, com a conseqüència, conversions.\nInstagram, a dia d'avui, defineix 3 grans tipus de guies:\nLlocs o guies de viatges\nLa veritat és que amb aquestes tres tipologies tens cobert l'espectre de necessitats de la majoria dels eCommerce. Evidentment, el que més interessa són les de producte, però totes tres poden sumar si es fan servir estratègicament.\nCreant una guia\nPosem l'exemple de les guies de producte d'Instagram. En seleccionar aquesta tipologia, veuràs com apareix un cercador per localitzar els que hi vulguis incloure, però destacaran aquelles marques a les què segueixis.\nAra ja pots triar els productes. Com sovint estan inclosos en diverses publicacions, es permet seleccionar una o diverses imatges (creant un carrusel).\nAfegim la descripció en text amb els emojis que calguin i repetim l'operació tantes vegades com entrades vulguem sumar a la nostra guia d'Instagram.\nQuan hagis acabat, hauràs d'afegir-hi un títol i, opcionalment, afegir-hi una descripció general i una foto de portada personalitzada. Si no ho fas, agafarà per defecte una del primer producte escollit.\nOn és aquesta opció?\nEn teoria és tan senzill com seleccionar una nova publicació i, a la cinta inferior, marcar l'opció "Guies".\nSi encara no t’apareix de manera directa no et preocupis. Simplement ves a un perfil que ja en disposi d'alguna creada i baixa fins al final d'una de les seves guies. Allà trobaràs un botó per a fer-ho.\nÉs una cosa senzilla, i pot ser que no es tracti d'una revolució ni canviï la manera de fer servir Instagram tal com ho hem fet fins ara. Tot i així, és un recurs complementari interessant que pot sumar a la teva estratègia de màrqueting digital.\nT'animes amb les guies d'Instagram? Comparteix les teves creacions amb nosaltres i mostra'ns els resultats.


Colla Gegantera de Castellbisbal: d’agost 2012\nBall de l'Encetada - Festa Major de l'Aigua i la Llum. CASTELLBISBAL (17-08-2012)\nAra que ja han passat uns dies i ja estem descansats de les nostres festes, ha arribat l'hora de fer-ne la crònica. Els gegants vam sortir el primer dels dies, durant l'acte de l'encetada. No va ser un dia qualsevol, va ser molt especial per diverses raons. Els diables, enguany, celebraven els seus 25 anys. La Colla Gegantera de Castellbisbal, en commemoració a aquest fet, decidí treure de l'armari una disfressa de diable i posar-la al Manel. Així doncs, la gent va poder veure la figura de Manel, el Flabiolaire, sense els elements que el destaquen, com són el flabiol i el tambor. La idea va agradar a ambdues entitats i a la gent del poble. Nosaltres en traiem una experiència molt positiva i que reflecteix l'estret vincle que ha de romandre entre les entitats de la vila. Novament, agraïm als grallers que ens van acompanyar durant el recorregut i, per suposat, a l'Escola de Música Miquel Blanch de Castellbisbal, per aconseguir formar aquesta banda que, com veureu al vídeo, posa la pell de gallina.\nAquí teniu el vídeo amb el Ball de l'Encetada on hi participaren: La Cuca, Els Diables, La Cuqueta, Els Gegants, Els Capsigranys i Els Potafocs.\nA continuació, les fotografies de l'esdeveniment:\nPublicat per Colla Gegantera de Castellbisbal a 3:59\nCURS DE GRALLERS A CASTELLBISBAL\nHa arribat el moment d'informar-vos que el curs per formar un grup de grallers al poble ja és una realitat i començarà el proper setembre. Esperem que molta gent s'hi pugui apuntar i fer més rica la cultura de la nostra vila. Aquí teniu més informació:\n"Des de la Colla Gegantera de Castellbisbal volem impulsar un curs d’iniciació a la gralla per tal de formar un grup de grallers i gralleres a la nostra vila. Que, alhora, pugui acompanyar a les sortides que fan el Manel, la Vicenta i la Rita arreu del territori català.\nEl curs està obert a aquelles persones que ja sàpiguen tocar la gralla o que en vulguin començar a aprendre.\nL’inici del curs tindrà lloc al SETEMBRE.\nLa durada de cada classe serà de d’1 HORA per setmana, impartida per un professor de gralla. Horari per determinar entre els inscrits.\nTindrà un simbòlic preu per persona de 10 euros al mes.\nAquells que no disposeu de gralles, no patiu, us en deixarem per tal que tingueu un temps per provar-la i practicar.\nPer tant, si tens més de 10 anys i tens ganes de tocar aquest instrument tan tradicional, avisa’ns. Volem que estigui format per gent de totes les edats. Per a inscriure’t o per si vols més informació, no dubtis en contactar amb nosaltres:\nUn cop hagueu contactat amb nosaltres us informarem dels horaris i del dia d’inici.\nAnimeu-vos, us hi esperem!"\nPublicat per Colla Gegantera de Castellbisbal a 3:18\nBall de l'Encetada - Festa Major de l'Aigua i la L...


Phalenes Halldis Apartment Brussel•les Bèlgica - Ofertes d'hotels amb els MILLORS DESCOMPTES EN LÍNIA\nAvenue Des Phalenes 36, Elsene / Ixelles, Brussel•les, Bèlgica, 21004 - Veure al mapa\nMés informació sobre Phalenes Halldis Apartment\nSi el que està buscant és per un hotel ben situat a Brussel•les, no busqui més enllà de Phalenes Halldis Apartment. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Phalenes Halldis Apartment, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos habitació familiar.\nL'ambient de Phalenes Halldis Apartment es reflexa en cada habitació. calefacció, balcó/terrassa, aparell de televisió LCD/pantalla de plasma, aparell de televisió, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Phalenes Halldis Apartment és un lloc ideal d'estada pels viatgers que busquin encant, comfort i facilitat a Brussel•les.\nEstació de tren de Boondaal-Boondael\nEstació de tren d'Etterbeek\nPalau Reial - 3,99 km\nMuseu d'Instruments Musicals - 4,22 km\nCatedral de Brussel·les - 4,71 km\nAjuntament - 4,79 km\nMini Europe - 5,39 km\nHivernacles reials de Laeken - 9,09 km\nMuseu Infantil - 1,48 km\nMuseu Constantin Meunier - 1,85 km\nParc Tenbosch - 1,92 km\nCal que informeu el Phalenes Halldis Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Assessorament Centres Educatius - Espai Sistèmic i Humanista · Carme Tuset & Equip\nActualment en els centres educatius, es donen una multitud de contextos familiars, socials i culturals molt diversos i alhora complexos, tant en el mateix claustre com en la globalitat dels centres. A causa d'aquesta complexitat, es fa necessari disposar de recursos per canalitzar satisfactòriament aquesta gran diversitat, és a dir, disposar d’una estratègia coherent, innovadora, inclusiva i eficaç que faciliti el desenvolupament de la tasca educativa, la convivència en els centres i que permeti gestionar i resoldre situacions conflictives.\nL'enfocament emocional-sistèmic de la Pedagogia Sistèmica proporciona tècniques d'actuació pedagògica i educativa que permeten a l'equip directius, a docents, a l’alumnat i a les famílies, trobar els mitjans més efectius i eficaços per desenvolupar el procés d'ensenyament i aprenentatge.\nAquestes tècniques inclouen aspectes de relació, de comunicació, d'afectes i emocions, presents en la interacció entre els equips educatius, les famílies i la societat, incloent també els aspectes curriculars del projecte educatiu.\nFruit de la seva introducció per part d'Angélica Olvera (creadora de la Pedagogia Sistèmica), a partir del treball de Bert Hellinger, la Pedagogia Sistèmica aposta per una nova i revolucionària mirada cap a l'educació, a la infància, a la família, als professionals de l’educació, i a tota l'estructura del sistema educatiu. I de forma especial al gran entramat de vincles sistèmics i relacions humanes que s’hi mostren i s’hi donen.\nRealitzem assessorament als centres educatius per tal d’aportar més claredat i solució en situacions i/o dinàmiques de conflicte o que generen malestar afectant el benestar i l’harmonia a nivell de centre, de claustre, de grup-classe, servei de menjador, etc.:\nSi t'interessa o us interessa rebre assessorament per part de l'equip de l'Àrea de Pedagogia d'Espais Sistèmic i Humanista, només cal que contactis amb nosaltres.\nUs deixem l'enllaç de les activitats formatives que oferim i que potser és del vostre interés com a assessorament:


Pau Gasol: “El meu dia a dia és entretingut”\nEl pròxim 5 d’octubre es complirà un any que va anunciar la seva retirada del bàsquet professional i va iniciar una nova etapa\nEl pròxim 5 d'octubre es complirà un any des que Pau Gasol va anunciar la seva retirada del bàsquet professional i va iniciar una nova etapa, que qualifica d'entretinguda, en la qual ha pogut formar part de la Comissió d'Atletes del Comitè Olímpic Internacional (COI) i conèixer des de dins una franquícia de l'NBA.“El meu dia a dia és entretingut”, defineix l'exjugador de bàsquet coincidint amb la presentació de la Pau Gasol Academy by Santander.\nAmb els Warriors\nEstablert durant bona part de l'any a San Francisco (Estats Units), Gasol ha aprofitat els seus primers mesos lluny de les pistes per aprendre “en primera persona” com funciona l'engranatge dels Golden State Warriors, vigents campions de l’NBA, una experiència que li ha permès conèixer les claus de l'èxit d'un equip d'”alt nivell”. “Els Warriors han tingut molt èxit perquè han fet les coses molt bé durant molts anys, des dels propietaris fins a l'equip executiu que ha format Bob Mayers, i un equip d'observadors boníssim”, destaca l'exjugador del Barça, els Memphis Grizzlies i Los Angeles Lakers, entre altres equips. A això, segons la seva opinió, s'hi ha sumat l'aposta per Steve Kerr com a entrenador, les bones seleccions en els draft i mantenir el nucli de jugadors format per Stephen Curry, Klay Thompson i Draymond Green. “És una acumulació de bones decisions i han creat una cultura que et porta a construir un equip d'alt nivell. Això és el que he pogut aprendre veient-ho en primera persona”, destaca sobre la seva vivència als Warriors.\nCOI i COE\nEn els últims mesos, a més de conèixer les interioritats des del punt de vista executiu d'una franquícia de l'NBA, ha intentat “aportar experiència, coneixement i opinió” en un organisme com el Comitè Olímpic Internacional, sent membre de la Comissió d'Atletes, i s'ha involucrat més en el Comitè Olímpic Espanyol (COE). “Estic gaudint d'aquest canvi de ritme, assumint altres responsabilitats, aportant i col·laborant al món de l'esport i la societat de manera important”, reflexiona. I afegeix: “Estic implicat a desenvolupar la nova Llei de l'Esport amb el meu rol de president i cofundador de la Gasol Fundation, amb moltes iniciatives per demostrar l'estat de salut de molts nens i nenes del país, i també amb el llançament del pla estratègic per a la reducció d'obesitat infantil.”\nVicepresident del Bàsquet Girona\nTot això sense oblidar la seva faceta com a vicepresident del Bàsquet Girona, equip recentment ascendit a la Lliga Endesa, del que el seu germà, Marc, és president i jugador. La continuïtat del seu germà com a jugador professional encara és una incògnita i, en aquest sentit, el vicepresident del Bàsquet Girona assenyala que tot dependrà de com estigui “a nivell físic i emocional.\n“El Marc ha de veure fins a quin punt vol continuar jugant, i si vol seguir fent-ho amb el Girona després d'aquesta gesta èpica, magnífica i històrica que ha aconseguit. El compromís del Marc amb el club és total, i hi seré per ajudar-lo i contribuir en el que em digui”, precisa.\nMés enllà de la seva nova faceta en el món de l'esport, Pau Gasol no s'oblida del Barça, club en el qual va debutar i va militar en el seu últim any com a professional, que aquest curs ha caigut en les semifinals de l'Euroliga i en la final de la Lliga Endesa a les mans del Reial Madrid. “El Barça ha d'identificar el que ha passat, fer una anàlisi, amb autocrítica i millorar certes coses perquè l'equip pugui guanyar en els moments claus”, argumenta Gasol.


Els abonaments dels espectacles de Primavera del Teatre Bartrina, a la venda dimarts vinent\nLa compra d'entrades individuals s'obrirà el 9 de març, una setmana després dels abonaments\nper Redacció 25/02/2021 17:23h\nEl Teatre Bartrina de Reus posarà a la venda molt aviat els abonaments de la Primavera 2021, de cara al pròxim trimestre. Concretament, a partir del dimarts vinent, 2 de març, els abonaments ja estaran a disposició de totes les persones que vulguin adquirir-los, una setmana abans de l'inici de la venda d'entrades dels espectacles, que serà el 9 de març. Podeu consultar tota la programació del Teatre Bartrina en aquest enllaç.\nPel que fa als abonaments, el Teatre Bartrina aplica un descompte variable, segons el nombre d'espectacles que s'escullin. Per a quatre espectacles, es farà un 20% de descompte, mentre que a partir dels cinc espectacles es farà un descompte del 30%.\nAmb els abonaments tenen una sèrie d'avantatges exclusius, com un 10% de descompte en la compra d'entrades addicionals; un 2x1 per als espectacles de Festivals que es facin al Teatre Bartrina, 2 entrades gratuïtes per a quatre pel·lícules del Cineclub i 2 entrades per al XXIII Concurs Exposició Nacional de Roses.\nD'altra banda, el Consorci del Teatre Bartrina ha informat que, atès que les restriccions sanitàries encara són vigents, es mantindran les mesures de seguretat de la temporada Hivern 2021. Aquestes mesures són una reducció de l'aforament al 50% distribuït en butaques individuals, ús obligatori de mascareta, gel hidroalcohòlic a l’entrada del teatre, avançar l’arribada del públic per evitar les aglomeracions, i respectar en tot moment la distància de seguretat.


XELU.NET - FÒRUM - Integració a través de la separació - Alba Gómez\n:: Dependència o independèn (76628 )\n18/01/2008 - Alba Gómez\nAquest tema ha rebut 76603 visites\nArran de la notícia següent, proposo un debat al respecte:\nVic (Osona) i Reus (Baix Camp) tindran centres d'acollida d'immigrants el pròxim curs\nEls municipis de Vic (Osona) i Reus (Baix Camp) acolliran els primers centres específics d'acollida d'immigrants a partir de setembre del pròxim curs, segons ha anunciat el conseller d'Educació, Ernest Maragall, que ha presentat avui oficialment aquesta iniciativa que pretén afavorir la integració d'alumnes estrangers que arribin a mitjans de curs.\nSegons ha explicat, els resultats dels futurs centres podrien aplicar-se a altres poblacions com Salt (Gironès), l'Hospitalet de Llobregat (Barcelonès) i el barri barceloní de Ciutat Vella. "L'experiència pilot es farà als centres on té més sentit" per tenir un percentatge més gran de població immigrant, ha defensat.\nAquests espais, que controlaran conjuntament la Generalitat i els ajuntaments, estaran situats fora de les escoles i treballaran tot l'any, l'estiu inclòs, per ensenyar "competències lingüístiques" de castellà i català als nens immigrants que arribin a mig curs.\nMaragall ha explicat que la mesura servirà per respondre a l'augment d'alumnes que arriben per la reagrupació familiar. Durant el primer trimestre d'aquest curs s'ha incrementat l'alumnat en 2.483 immigrants, mentre que el 2006, només es va incrementar en 629. "Cada vegada arribaran més i més nens", ha dit, ja que el ritme d'arribada és "encara fort".\nEls nens que, per decisió dels Serveis territorials d'Educació, vagin a aquests centres, hi estaran "temporalment" i "d'entrada", ja que forma "part de la seva integració", segons ha explicat el conseller.\nAutor/a del comentari: Xevi - Data: 20/10/2008\nJo també he trobat molt curiós el que han muntat a Vic. Potser caldrà esperar un temps a veure els resultats, però d'entrada per la vista no entra!\nAutor/a del comentari: Alba - Data: 20/10/2008\ndoncs sí, sembla que tot s'oblidi. però només fa falta anar a l'aparcament de la casa de la caritat per veure el guantanamo que han muntat allà, un pati d'allò més variat, ple d'arbres, espais per jugar a la cuita l'amagada...\njo tinc una companya treballant allà, i tinc ganes de parlar amb ella per saber l'opinió des de dins... així que ja us ho faré saber!!!\nCom tot en aquest país, avui una cosa és notícia i els mitjans de comunicació en van plens i demà ja ens n'oblidem i parlem del Barça o de la sequera o de la crisi immbobiliària. El fet és que el tema que va aixecar tanta polseguera el curs passat s'ha acabant implantant aquest any en un parell de ciutats sense que ningú aixequés la veu ni fes gaire polseguera. No se si això és una malaltia de la societat de la informació, que ens té entretinguts amb tantes coses que al final tenim problemes reals per centrar la nostra atenció en un problema en concret. Total, ja tenim aules d'acollida! I si ninugú no alça la veu, aquest serà el model a seguir aquesta legislatura. Com ja sabeu, a la propera legislatura, govern nou (del mateix color o d'un altre), llei d'educació nova i polítiques d'educació nova. Tothom vol deixar la seva emprempta. L'educació, en tots els casos, quedarà en un segon terme... És trist, però és així!\nAutor/a del comentari: Montse - Data: 25/01/2008\nNo conec l'escola des de dins, però me la miro com a mare. Crec que vivim en una societat on afortunadament hi ha gent de molts orígens i cultures diferents. A la societat també hi ha gent amb molts recursos (que cada cop en té més) i gent amb no tants o escassos recursos (cada cop més i tal com pinta la cosa...). L'escola ha de ser un reflex de la societat, on ens hauríem de relacionar tots sense fer diferències.\nActualment hi ha aules d'acollida on els nouvinguts (que solen ser els que tenen menys), on són rebuts i com el mateix concepte defineix "acollits". Aquestes aules formen part de la mateixa escola, de manera que els nens també són acollits pels companys amb qui conviuran a la societat sempre més. Si apartem els nens dels seus companys i no deixem que es relacionin amb els nens "nadius", com els podrem acollir? Ja sé que se suposa que només és per uns mesos, però com que acabarem tots barrejats, per què hem de retardar la interacció? Potenciem, doncs, i donem més recursos a aquestes aules.\nEls nens tenen una capacitat comunicativa espectacular. Nens i nenes que parlen idiomes diferents juguen i es comuniquen sense problema i no tenen els perjudicis que moltes vegades tenen els pares. Però hi ha pares que no accepten els canvis que estem vivint o que els veuen de manera negativa. I aquí és on comencen els problemes i les discriminacions.\nUn mestre d'una escola del Raval reclamava la potenciació de les aules d'acollida i rebutjava els centres que allunyaven els nens de qui més endavant seran els seus companys. A Rosa Sensat també ho veuen amb mals ulls. D'altra banda, a Vic els representants de la concertada aplaudeixen la iniciativa i els de la pública estan indignats. Amb això, encara tinc més clar que vull que els meus fills "acullin" els nouvinguts i els vegin com a companys especials dels qui se'n pot aprendre molt.\nAutor/a del comentari: alba - Data: 23/01/2008\nPrimer de tot, mola que aquest tema tingui tant de debat. Això és positiu.\nAclareixo que lo de l'apartheid és una exageració, és cert. Però si mirem fredament la situació segueixo pensant que tot i la "palabreria" de polítics, de que això no és separar, el cert, és que de forma temporal, els nens i nenes que arribin nous, estaran allunyats de la resta de nens de la seva edat, allunyats de l'escola de referència, els seus pares estaran allunyats de la resta de pares d'aquí i de més enllà, estaran allunyats del dia a dia dels nens "normalitzats".\nSi voleu canviar la paraula allunyar per la de separar, si això fa sentir més còmodes, doncs ho canviem. Però fet i fotut, és bastant sinònim.\nLlavors, (tot i que sembli que canvio de tema), l'altre dia sento aquesta declaració de l'Ernest Maragall: "Rajoy voldria separar els nens "del castellano" i els del català en grups, aules i escoles separades, i això crearia la divisió en el poble català"...\nEm vaig quedar de pasta de moniato. I jo pregunto: els nens "nouvinguts" són poble català, també??????? Llavors pq li sembla tant fort aquesta separació, si en realitat fem una cosa semblant amb altres nens?? (anoto, que les famílies d'aquests últims nens, no es queixen tant ni tenen tant de poder).\nSé que no és el mateix. però no deixo d'estar sorpresa de que per unes coses faci tant de repelús la separació i per altres no.\nPotser en MEF té raó, i cal mirar cas per cas. però pel que jo sé, es fa una proposta pilot a Vic (molt pressionats per l'escola concertada),i reus, però que també s'hi pot apuntar les escoles que vulguin. i que llavors és valorarà, sí, però ja hi ha conillets d'índies que han pringat.\nSi teniu temps escolteu l'arxiu de catradio: El matí de Catalunya Ràdio > El destacat del dia | 22-01-2008 - aules d'acollida, pq surt l'excel.lentíssim alcalde de Vic (si voleu referències parleu amb l'Eli), i el de Reus, i també amb gent de la pública i la concertada.\nVinga, va, que jo vaig posant marro per a que això estigui ben animat!!!\nAutor/a del comentari: Lourdes - Data: 22/01/2008\nHola, jo només volia aportar el meu punt de vista. Si aquests nens i nenes van a aquests centres, quins models tindran per aprendre la llengua catalana (o castellana)? Aquesta proposta que fan, no es podria portar a terme dins l'escola, on a més de rebre aquest "ajut" per després incorporar-se a les aules, també hi hauria altres nens i nenes que els servirien de model per parlar amb català?\nPenseu en l'aprenentatge d'altres llengües, l'anglès, per exemple: l'aprens anant unes hores amb una mestra que t'ensenya anglès, però que tu després no utilitzes? Es pot aprendre algunes paraules, maneres de fer frases... però la millor manera d'aprendre una llengua és utilitzant-la, trobant-li la utilitat, tenint la necessitat de comunicar-te amb els que t'envolten... i si tots els meus companys parlen com jo, la veritat, no en tinc cap necessitat.\nAixí doncs, per acabar, a mi no em sembla la millor solució. Estic d'acord que quan un nen/a no entén la llengua i el tens dins l'aula amb uns altres 24 o més, és difícil dedicar-li temps i ensenyar-li la llengua. Però si això que volen fer ho fessin dins l'escola, aquests nens i nenes podrien fer algunes activitats amb el companys d'aquí, de la mateixa edat, i trobar la necessitat d'aprendre la llengua per comunicar-se.\nAutor/a del comentari: Jordi Roca - Data: 22/01/2008\nHe escrit un nou comentari al meu bloc en referència a aquest tema: http://diarimef.blogspot.com/2008/01/catalunya-terra-dacollida.html.\n"Davant d'un tema tan polèmic i amb tants matisos com el de les escoles per a nouvinguts voldria explicar més experiències pròpies relacionades amb alumnes que arriben a mig curs.\nEnsenyar a nedar. El Periódico"\nAutor/a del comentari: Jordi Roca - Data: 21/01/2008\nJo el comentari ja el vaig esposar al meu bloc: http://diarimef.blogspot.com/2008/01/proposta-racista.html\nEn cap cas crec que sigui una proposta racista, ni d'apartheid ni res per l'estil, crec que en determinats casos pot ser positiva, no sempre però si en alguns casos concrets. A més, les escoles o aules aquestes no són Guantánamo, no fotem! segur que els nouvinguts s'hi trobaran molt ben acollits i els ajudaran molt a integrar-se a la nostra súper-societat capitalista de consum. Hem de tenir en compte que no sempre els alumnes reben amb els braços oberts als nouvinguts.\nLa meva opinió va bastant en la línia de la de'n Xevi. Val a dir que se molt poc del tema i de com està organitzat en la actualitat, així que potser dic alguna bestiessa, però:\nD'acord amb que no és una solució perfecta i que sembla que depenent del moment en que arribin els nens podran beneficiar-se'n més aviat poc. A dia d'avui crec que ens falta informació i és prematur ficar-nos a criticar aspectes pràctics que potser ja han estat planificats, però. Temps al temps i ja ho criticarem quan sigui el moment.\nLes aules d'acollida no sabia ni que existien. Tampoc se com funcionen les que hi ha, així que poc puc dir-ne al respecte. Si tenen una mancança de pressupost, però, i solucionant-la poguessin fer la tasca que es pretén que facin els centres aquests d'acollida em semblaria més correcte fer-ho així, és cert, en lloc d'iniciar una tàctica nova que potser tampoc estarà ben finançada.\nEl patí: ben segur que la interacció al patí és bona per a la integració. O no. Potser si quan comencin a anar al cole, després d'haver passat una temporada a un centre d'acollida aprenent la llengua i els costums, aquesta interacció és més fàcil i més fructífera. Si poses al pati a un grapat de nens de diferents països que no entenen als nadius però sí que s'entenen entre ells, el més probable és que s'agrupin entre ells i no amb els altres nens. Poc fa això per la integració, i molt per la ghettificació.\nEstà clar que aquests centres seran utilitzats sobre tot per "morets, equatiorians i negritus", i per xinitus també, si m'apures. Tambè està clar que les dificultats d'integració amb que s'enfronten aquests nens, si són de condició econòmica baixa, són molt diferents que els fills de diplomàtics i altres col·lectius amb pasta, i que per tant necessiten una atenció adicional, que aquests altres nens més dinerats no necessiten tant. Qui pugui pagar l'escola privada hi haurà d'anar? Ni idea, no se si està pensat que aquests centres siguin obligatoris o són només una opció voluntària. El tema d'escola pública o privada és un tema diferent, que té a veure amb aspectes més generals de la llibertat a escollir i les desigualtats socials. Difícilment pot solucionar-se a la vegada que el de la integració.\nApartem els que molesten? No em crec que aquesta sigui la intenció de la iniciativa, ho sento. Més aviat crec que és "donem recursos personals als que no els tenen per facilitar que puguin formar part d'una aula "normal"". Lo de doblar aules, invertir, respectar els mestres i no canviar les lleis educatives cada vegada que canvia el temps... res a dir, totalment d'acord. És un altre tema, però totalment d'acord. Ara, tothom veu clar que això vol dir pagar més impostos, oi? Cap problema, em sembla collonut, però no pensem que els diners surten del no res. Tenim el que paguem, ni més ni menys (a vegades menys, cert).\nIntegrar separant? Em sembla excessiu, i la comparació amb l'Apartheid d'un mal gust innecesari i totalment fora de lloc. És una separació temporal, i aquests nens al carrer estaran amb els nens nadius. Res a veure amb la repressió racista, violenta i sistemàtica que va ser l'Apartheid. No s'assembla ni de lluny.\nApa, jo també m'he explaiat.\nAlba, intentaré contestar, matitzar, complementar les opinions que tu has donat per l'ordre en que ho has fet:\n-En el primer punt penso que tens part de raó. Caldria concretar què seran aquests centres (ja que la paraula centre, en aquest cas, és molt genèrica). Seran una escola especialitzada? Seran un lloc per anar a passar l'estona? És veritat que el nen que arribi al maig, ben poca feina podran fer amb ell.\n-Desconec de primera mà el tema de les aules d'acollida. D'entrada, pel que m'han explicat, tampoc sembla una mala solució i és veritat que els nens i nenes es poden trobar a l'hora del pati i relacionar-se. El que no entenc gaire, i només en aquesta discussió, és que a vegades es fa servir el discurs de "falta pressupost" per justificar el que una cosa no funcioni. Desconec com va el tema de les aules d'acollida. Estaria bé que algú expliqués el tema del finançament.\n-Que els fills dels diplomàtics no aniran en aquests centres és evident (no cal que discutim). Tampoc anaven a les aules d'acollida, no? Són els fills de'n Montilla que van a una escola alemanya? Crec que aquest no és el tema. Si que seria el tema parlar de si aquesta iniciativa es durà a terme només en l'àmbit de l'ensenyament públic o anirà més enllà.\n-Creus realment que això es fa només per millorar un informe de resultats acadèmics? Jo sempre m'agrada donar un vot de confiança a la gent, i penso que en aquest cas hi ha un grup de persones que realment pensa que aquesta iniciativa és positiva pels nens i nenes nouvinguts. Si no és així, malament anem, no?\n-La teva última frase de com podem integrar separant, la trobo una mica agafada pels pèls, en el sentit que la separació és temporal i tampoc em queda clar que sigui una separació total. Bé, quan sapiguem més del tema, penso que ens podrem posicionar amb més fermesa.\nAutor/a del comentari: Alba - Data: 18/01/2008\nDoncs jo estic mooooolt empipada.\nSuposo que si ho han pensat serà que hi troben alguna cosa positiva, però jo no. pq?? anem a pams:\n-Crec que trenca amb un dret fonamental dels infants: l'educació en una escola. i em direu, que aquests centres són una escola. No. són uns centres d'integració. si arriben a mig curs (octubre per exemple), es passaran tot un curs lectiu allà i si arriben al maig un més... ja em direu que podran fer...\n-Actualment hi ha les aules d'acollida, que potser no són la panacea, però només per una causa, les peles. amb una BONA inversió les aules d'acollida podrien ser la solució més adient, ja que en certs moments s'adapta el nivell a cada alumne però al pati juguen tots junts. per fer una bona acollida cal, però, inversió.\n-El pati: si no hi ha contacte amb la gent d'aquí, quina mena d'integració és. A sí!! diuen que faran activitats del pla d'entorn, esplais, centres obert... Segueixo pensant que el pati és un factor integrador total: els nens són "lliures" i aprenen de tot, des de jugar a la serie de moda a insultar-se o a veure que demanen per reis.\n-Aquests centres seran per tots els immigrants estrangers?? o només per morets, equatorians i negritus??? pq els fills de diplomàtics o grans empresaris se n'aniran directament a la privada, no?? i aquí hi ha un altre fallo. pq si volen ser clars, que diguin que són centres previs a l'escolarització a la pública, pq qui pugui pagar la concertada o la privada, hi haurà d'anar?\n-Aquesta és la proposta clavada al que es va proposar al gran govern progressista de Vic, per acabar amb el model Vic, que tampoc ha funcionat, sobretot per falta de finançament.\n-Tot plegat està relacionat amb informes de nivell educatiu com el Pisa. volen treure millors resultat, i han trobat la solució: apartem els que molesten i fan baixar el nivell. jo proposo: doblem aules i que cada aula tingui 15 alumnes, posem-hi inversió, respectem als mestres, i no fem una llei educativa cada deu dies.\n-Per acabar...A mi, que m'expliquin com es pot integrar separant... pq no ho entenc... pq sinó l'apartheid seria un model integrador de primera plana!!\nAla, no direu que no m'he explaiat!!!\nA mi em sembla bona idea. És una inversió de futur i crec que fa més per la integració que en contra seva. És un tema molt difícil, i segurament qualsevol proposta es trobaria amb opinions contràries. Veig el sentit de les crítiques, però crec que té més de positiu que de negatiu.\nAvui he estat parlant amb l'Alba en directe (la que ha proposat el debat) i evidentment tenim punts de vista diferents. Jo no ho he trobat tan greu i ella si. Penso que s'ha de fer alguna cosa amb els nens i nenes immigrants que arriben a les escoles i no entenen ni una paraula del català. No se quin seria el mecanisme correcte, però unes aules d'acollida temporals o una escola temporal no em sembla d'entrada una mala solució. Tot i així, m'agradaria que m'exposéssiu els vostres punts de vista, ja que a vegades un mateix i a cop fred no sap veure els inconvenients reals que pot tenir una iniciativa d'aquest estil.


11 abril 2021 05:42\nTomeu Martí | 20 maig 2019\nHe dedicat algunes desenes de textos, amb centenars de dades i d'arguments, a defensar la idea que la millor aposta de futur que podem fer els ciutadans de Mallorca i de les Illes Balears és construir un futur plenament autocentrat i plenament sobirà, amb el benentès que és evident que avui ens convendria compartir alguna part d'aquesta sobirania amb els territoris germans de la resta de Països Catalans. I, també, compartir-ne una part amb la resta de pobles d'Europa.\nReconec, però, que cap argument dels que he usat, té tant de pes, tanta força i és tan convincent, com que el president del PP espanyol, Pablo Casado, les dues vegades que ha vengut a Palma, ha parlat en contra de la construcció dels Països Catalans.\nTambé resulta molt gràfic que, de fet, Casado sigui l'únic (o gairebé l'únic, sospit que és imminent un pronunciament de l'alferes Bauzá) que n'hagi parlat dels Països Catalans. Però això són figues d'un altre paner. I qualque dia haurem d'examinar aquest altre paner. Però, ara per ara, ens limitarem a reconèixer que no hi ha cap altre argument més ostensible a favor de que els mallorquins apostem pels Països Catalans que Casado en sigui extremadament contrari.\nSi la persona que presideix el partit més corrupte d'Europa, si la persona que encarna l'explotació i espoliació de la nostra terra, si la persona que simbolitza l'antítesi dels interessos dels mallorquins n'és tan contrari, vol dir que ens convé.\nCasado diu no als Països Catalans...\nIdò, Països Catalans.\nPer La sobirania és nacional; de TOTA la nació, fa dervers d'un any\n-la Gran Catalunya\n(Pere Capellà, 1935)\n-aqueixa total Catalunya\n(Gabriel Alomar, 1931)\n-e aquell regne [de Mallorca] sia part de Catalunya\n(els diputats mallorquins, 1365)\n-Tinga lo nom de Catalunya, sia Catalunya la terra tota ahont la nostra llengua se parla, y no hi hage per tots nosaltres mes qu'una sola pàtria y una sola llengua\n(Jeroni Rosselló, 1873)\n-Alcover, un altre gran català de Mallorca, ha afirmat altra vegada la unitat de Catalunya\n(Enric Prat de la Riba, 1906)\n-Mallorca no és altra cosa que una illa catalana. Com a tal forma part de la Catalunya integral\n(La Nostra Terra, 1930)\n-Catalunya no se circumscriu a les quatre províncies de la divisió administrativa espanyola\n(Miquel Ferrà, 1932)\n-les xamoses Balears són la pròpia substància, la pròpia sang, de la Catalunya malaurada, de la Catalunya triomfadora\n(Pere Oliver Domenge, 1916)\n-Si no fóssim un poble mateix amb Catalunya, ho hauríem de voler ser. Però és que per molt que facem tanmateix ho som\n(Llorenç Riber, 1909)\n-tot Catalunya (aleshores no dèiem “Països Catalans”, sinó Catalunya i prou)\n(Josep Maria Llompart, 1981)\n-Hem de parlar només de Catalunya, però no com el Principat tot sol, sinó que formem Catalunya el Principat, les Illes i el País Valencià. I altres petits territoris\n(Joan Guasp, 2013)\n-Catalunya una nacionalitat, una nació. Ara bé, la nacionalitat catalana no es limita al Principat; s’estén, a més, per les terres del Rosselló, Cerdanya i Conflent; per les encontrades de la Ribagorça i el Pallars; per les muntanyes lliures d’Andorra; pels vergers de València i per les blaves i assolellades illes Balears\n(Pere Oliver i Domenge, 1916)\nSi Tomeu, i vull afegir que ells no venen aquí a seduïr-mos, i venen a predicar i a contar-mos que hem de canviar, que en lloc de ser illencs que en les sevas varietats parlam una mateixa llengua que catalans i valencians i tenim una llarga história conjunta que ens volen canviar, per fer-mos espanyols de la meseta, peró no a las bonas, nó, per imposició i repressió i prepotència.\nEspanya de les Illes se'n preocupava de recollir els imposts i a caçar mopis i se'n tornavan, un vapor cada més, fins que el turisme descubrí i valorá el que som i tenim, i llavors varen començar a venir "ells" cap aquí i ha quedar-si i ha remanar les cireras, i per el nostre caràcter, avui encara ens fan -se massa i és cuarot-.\nSalut i República Països Catalans, lliures de............\n"Per anar bé necessitaríem un sol president de la Generalitat per a tot el País Català; perquè tampoc no cal dir Països Catalans. No. País Català i prou. I un sol president. Un president per al País Català."\nSí senyor. Bona reflexió aquesta: Si en Casado i en Bauzà, i en Company, són tan extremadament contraris als Països Catalans, senyal que són bons per a nosaltres.


Una cinquantena d'alumnes de les Aules de Sons se citen a l'Arboç\nUna cinquantena d'alumnes d'escoles de música tradicional se citen a l'Arboç\nEn el marc de la trobada Tastet 2017 es presentarà una nova música del Garot.\nLa trobada Tastet 2017, que té la música tradicional com a protagonista, se celebrarà aquest dissabte 25 de març\nActualitzada 22/03/2017 a les 11:50\nL’Arboç acollirà, el proper dissabte 25 de març, la trobada Tastet 2017. En aquest esdeveniment es reuniran una cinquantena d’alumnes, a partir dels 8 anys, de les escoles de música tradicional que l’Aula de Sons té en funcionament a tot el territori català. La trobada omplirà diversos espais del municipi amb diferents activitats on la música tradicional en serà la protagonista.\nProfessionals de primera línia dins el món de la música tradicional de Catalunya impartiran diferents tallers dels quals podran gaudir els infants inscrits. Els tallers tractaran diverses temàtiques relacionades amb el manteniment dels instruments, les noves tecnologies, els arranjaments o la instrumentació, entre d’altres. També s’han programat actes pels pares i acompanyants, que podran visitar diversos atractius turístics del municipi.\nLa trobada també comptarà amb un dinar de germanor que precedirà la presentació de la nova música del Garot, peça creada pel músic Dani Carbonell. L’acte tindrà lloc a la plaça de la Vila a les 18h. Tot seguit es realitzarà una cercavila amb tots els alumnes del Tastet 2017, el Garot i els Gegantons de l’Arboç pels carrers de la vila.\nEl Tastet 2017 és una iniciativa de l’Aula de Sons amb el patrocini de l’Ajuntament de l’Arboç i la col·laboració de l’Escola Municipal de Música Tradicional del Penedès a l’Arboç, l’Associació Cultural El Seguici i la Colla de Gegants i Nans de l’Arboç.


L’INEFC Lleida -centre adscrit a la UdL-, analitza les habilitats motores de Messi – Lo Campus diari\nL’INEFC Lleida -centre adscrit a la UdL-, analitza les habilitats motores de Messi\nUn estudi liderat per l’INEFC Lleida, centre adscrit a la Universitat de Lleida (UdL), ha comprovat científicament algunes de les qualitats motores que fan únic al futbolista Lionel Messi. Així ho recull la prestigiosa revista internacional Frontiers in Psychology. La recerca, amb la col·laboració de les Universitats de Barcelona (UB) i Porto, analitza les habilitats motores i la lateralitat del crac argentí en un centenar d’accions individuals d’atac que acaben en gol.\nEl treball l’ha encapçalat la doctora Marta Castañer, del Laboratori d’Observació de la Motricitat de l’INEFC-Lleida i membre del grup de recerca i innovació en dissenys (GRID) de la UB. A partir d’imatges de televisió, l’equip ha “disseccionat” un total de 103 gols que Messi ha marcat durant una dècada a la Lliga espanyola, la Copa del Rei i la Champions League. Els han seleccionat tenint en compte que hi hagués conducció abans del gol, és a dir, que no es tractés de rematades directes d’un passi; i que els investigadors disposessin d’almenys dos angles diferents de la jugada.\nUn expert en anàlisi d’habilitats motores i un entrenador professional de futbol han categoritzat les conductes per després analitzar-les amb un sistema de categories d’observació anomenat OSMOS-Soccer player que, mitjançant 10 criteris i 50 categories, estableix relacions entre aspectes com la posició del cos o la zona de contacte de peu amb la pilota. Les observacions s’han registrat mitjançant el software lliure LINCE, creat pel propi laboratori i que es pot descarregar al seu web. “L’estudi de les habilitats motores al futbol pot aclarir les qualitats que fan únics alguns jugadors”, explica Castañer.\nLes conclusions ratifiquen les opinions subjectives sobre l’excepcionalitat de Messi. L’argentí utilitza les seues habilitats motores, independentment del context tàctic del partit. Tot i ser esquerrà de tren inferior, en accions de precisió també usa el peu dret quan és necessari; una versatilitat distintiva dels jugadors d’elit. Lio fa anar l’interior del peu per controlar la pilota, seguit de l’exterior per avançar. I normalment es mou de dreta a esquerra per crear oportunitats de gol. Quan Messi està d’esquena a porteria se suporta i gira sobre la cama dreta, deixant lliure l’esquerra per executar l’acció amb més precisió. Habitualment, segons el mateix estudi, usa tocs curts i avança ràpid, demostrant el seu domini d’esprintar en zig-zag.\nEls investigadors de l’INEFC Lleida creuen que seria interessant introduir més factors a aquesta anàlisi de moviment en futures recerques, com ara una anàlisi específica de canvis de ritme atès que el control locomotor de Lionel Messi li permet adquirir una velocitat notable mantenint el control i la possessió de la pilota. ♦\nLes universitats analitzaran a València les oportunitats del corredor mediterrani\nLa Politècnica de Mataró celebra els 30 anys amb la projecció d'un documental sobre la seva història


DRÀSTIK PUNKAIRES FEST! “Tot per un sostre” | Arcada Koncerts\nPortem prop d’un any realitzant tots els tràmits i accions oportunes per poder obtenir un permís d’activitats i així poder gestionar el local amb la calma justa i el necessari respecte als veïns. Ara ho teníem tot en regla, però sembla que les demandes de l’administració continuen. Sabíem que no seria fàcil crear un espai d’aquestes característiques, que ens trobaríem moltes dificultats, que hauríem de lluitar, i precisament això és el que seguirem fent. Sempre des del respecte i la complicitat de tots els implicats, farem les millores necessàries per poder reprendre les activitats en directe el més aviat possible. Per aquest motiu, demanem el suport dels socis, no socis, amics i enemics, per tirar en endavant el projecte del DRÀSTIK PUNKAIRES FEST! “Tot per un sostre”, un festival on poder recopilar els recursos necessaris per acabar amb les millores al local.\nEl pròxim 14 de desembre celebrarem el DRÀSTIK PUNKAIRES FEST! “Tot per un sostre”, el festival es celebra a la mítica sala del Campanar de Canovelles.\nPer l’ocasió s’han creat dos tipus de donatius en forma d’entrada:\nEntrada a 10€ i Entrada + Samarra Dràstik Punkaires a 20€.\nEsperem el teu suport per tirar endavant aquest projecte.\nCONCERTS al Campanar (C/. Sant Feliu, 4-6, Canovelles, Barcelona)Seguim lluitant. Sigues realista, demana l’impossible.\nDràstik Punkaires, Novembre 2019\nDràstik Punkaires Fest


Ascó s'endinsa en la Fira de Nadal i la Mostra del Cava | Diari de Tarragona\nAscó s'endinsa en la Fira de Nadal i la Mostra del Cava\nEs podrà gaudir aquest cap de setmana de cava de més d’una vintena de cellers catalans\n3 de Diciembre de 2017 - 17:00 hs\nmatge d’un grup de dones gaudint del cava, aquest dissabte al vespre a la Mostra del Cava d’Ascó. FOTO: Joan Revillas\nAquest cap de setmana Ascó celebra, un any més, la seua Fira de Nadal, que ja assoleix la novena edició i on es podran trobar tot tipus de productes típics nadalencs, gastronòmics i articles de regal per a tots els gustos. El municipi riberenc s’endinsa aquest cap de setmana, a més de la Fira de Nadal, a la setena edició de la Mostra del Cava.\nAhir es va inaugurar la Fira de Nadal a la Rambla, amb venda de productes nadalencs, gastronòmics i de regal, atraccions infantils i juvenils i tallers. Entre els tallers que també s’hi organitzen destaquen els de torn, motius nadalencs i d’arbre de nadal amb ‘goma eva’.\nLa fira estarà oberta avui diumenge a tots els visitants que vulguen gaudir d’aquest ambient i caliu tan nadalenc d’11 a 14 hores i de 16 a 21 hores.\nEl Centre Neuràlgic acollirà aquests dies l’exposició fotogràfica ‘Nadal a Ascó’, amb imatges nostàlgiques dels Nadals viscuts al municipi en les últimes dècades.\nA més a més, ahir a mitjanit es va celebrar un concert solidari per a la Marató de La Banda del Coche Rojo, agrupació que l’any passat va guanyar el premi de l’Associació de Representants, Promotors i Mànagers de Catalunya, amb una música que es caracteritza, sobretot, per la seua posada en escena i per les peces que toquen, adaptades als gustos del públic.\nPer oferir més animació al municipi, atraure més visitants i diferents perfils de públic, de forma que la Fira de Nadal es puga combinar amb un esdeveniment gastronòmic, des de fa set anys també se celebra paral·lelament a la iniciativa nadalenca la Mostra del Cava.\nEn aquesta setena edició, la mostra arriba amb la novetat del canvi d’escenari, que passa de la Rambla de Catalunya a la plaça de Casal. L’objectiu és guanyar més caliu justament en un cap de setmana amb tant fred i cops de vent com aquest, i evitar l’atapeïment que es produïa en les hores de major afluència en anteriors edicions. L’esdeveniment sempre gaudeix de molt bona acceptació entre ciutadania i visitants de fora.\nEnguany a la mostra hi participen un total de 24 estands de caves d’arreu de Catalunya, algunes d’elles considerades caves d’alta gamma. Completa l’oferta quatre estands de degustacions gastronòmiques, com en anteriors edicions. La Mostra del Cava tindrà un horari avui diumenge d’11.30 a 14.30 hores i de 17 a 21 hores.


Apartment Marina Aschau Im Zillertal Àustria - Ofertes d'hotels amb els MILLORS DESCOMPTES EN LÍNIA\nTant si es tracta d'un viatge de plaer com si és de negocis, Whg Marina és una elecció d'allotjament magnífica quan visiten Aschau Im Zillertal. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nWhg Marina també ofereix moltes instal.lacions per enriquir la seva estada a Aschau Im Zillertal. Els clients de l'hotel poden gaudir de habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, aparell de televisió, TV satèl•lit/cable, forn microones, renta vaixelles a cada habitació. Durant el dia podeu gaudir de l'atmòsfera relaxant de sauna, esquí, jardí. Sigui quina sigui la seva raó per visitar Aschau Im Zillertal, el Whg Marina és el lloc perfecte per una estimulant i emocionant escapada.\nCal que informeu el Apartment Marina de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


KDD a Corbera – Fotoaficionats Algemesí\nKDD a Corbera\nper\tVicent Granell · 10 maig, 2015\nKDD organitzada pel company de Corbera Ximo Torres i molt ben guiada i explicada pel croniste del mateix poble, tot un plaer visitar el castell i els seus voltans i tanmateix descobrir tota la seua historia .\nGràcies Ximo !!!\nAl hivern repetirem i anirem al supermega mercat que monten al polígon, almeyns així quedarem després de referescar-mos amb unes cervesetes.\nSegüent entrada Els meus primers vertorames a Sant Pere de Albalat\nAnterior entrada Musica Valenciana en concert\n11 maig, 2015 a les 9:32 am\nMolt la teua serie Viçent!!!. Estan tractats els nubols de la primera??\nCasi estic per dirte que em quede amb eixa mateixa.\n11 maig, 2015 a les 6:32 pm\nBona mostra de la KDDA de FA a Corbera, jo destacaria l'enquadrament de l'última i el fet que estiga tota a focus. La 1ª em dóna la sensació de que està caiguda a l'esquerra (serà per les eleccions?), la 2ª crec que un format quadrat li haguera anat millor. La 3º reunió de pastors…\n13 maig, 2015 a les 7:14 am\nBona sèrie. Totes,son bones,però hem quede amb la segón pel seu enquadrament. Enhorabona,Vicent.\n13 maig, 2015 a les 3:56 pm\nTotes molt bones, pero em quede amb la ultima per l'enfoque total i l'enquadrament. Ara, feu una cara d'aburrits i de no saber per a on pegar…\n15 maig, 2015 a les 8:13 pm\nBones Vicent,vaig a compartirla al facebook.


Tres notícies culturals - VilaWeb\nTres notícies culturals\nPresentació d'un llibre a la llibreria Catalana,exposició i xarrada sobre Manuel de Pedrolo, trobada al Palau dels Reis de Mallorca d'alumnes de català.\n* Presentació de la novel·la ‘El secret de les abelles’ a les 18h30 a la Llibreria Catalana. Anirà a càrrec de la professora de secundària Estela Rodriguez i amb presència de l’autor Sico FONS.\nL’acte serà seguit d’una degustació de mel produït pel mateix autor de La Casa de la Taronja, Xavi Català: ‘Marcel Puig, apicultor i col·laborador en la premsa local de la localitat valenciana de Tavernes de la Valldigna, descobreix per casualitat el cadàver d’un jove evidentment assassinat. Les seues posteriors investigacions el portaran a conèixer Marc Company, que el posarà en la pista d’un món nocturn ple de diversió, desenganys, corrupció i malvestats policials; un món que mostra la cara més angoixant i dura del que acaba sent un terrorífic descens a l’infern de la droga, novament de moda, anomenada heroïna‘\n* Exposició al Casal de Perpinyà: Pedrolo, més enllà dels límits. La podreu veure fins ql 27 de maig i presenta l’ampli univers pedrolià, tant en la seva dimensió biogràfica com literària. La presentació es farà avui a 19h amb les impressions d’un lector, Narcís Duran, i la projecció del documental ‘Manuel de Pedrolo, trencant l’oblit‘.\nManuel de Pedrolo i Sánchez de Molina (l’Aranyó, 1 d’abril de 1918 – Barcelona, 26 de juny de 1990) fou un escriptor català. Conreà tots els gèneres literaris: poesia, teatre –classificat dins del teatre de l’absurd, el teatre de Pedrolo va ser inclòs a l’influent estudi de Martin Esslin[ (El segarrenc és l’únic escriptor de la península que figura en aquest estudi)–, narrativa i contes. La seva obra, un dels corpus més extens de les lletres catalanes, és sovint eclipsada per l’èxit de la seva novel·la més coneguda, Mecanoscrit del segon origen. És considerat l’escriptor més prolífic de les lletres catalanes, car escrigué més de 20.000 pàgines i publicà 128 obres. També fou l’escriptor més perseguit per la censura franquista.\n* Els Professors de Català de Secundària, amb l’inestimable col·laboració de l’APLEC ( Associació Per l’ensenyament del Català) i dels serveis educatius del Consell Departamental, organitzem una trobada d’alumnes de català al Palau dels Reis de Mallorca, de Perpinyà.\n‘Implicats’ serà el nom d’aquesta trobada de col.legis que tindrà lloc avui divendres entre les 9h i les 17h. En aquesta primera edició, els alumnes participaran als diversos tallers en català organitzats i dinamitzats pels mateixos professors. Els temes dels tallers, que se realitzaran al matí, seran la cultura, la llengua, la història del Palau i la geografia nord-catalana. A la tarda, els alumnes ballaran i compartiran un bon moment gràcies a l’espertinar de germanor que els hi hem preparat.\n'El secret de les abelles'\nManuel de Pedrolo trencant l'oblit\nmés ennllà dels límits\nProfessors de Català de Secundària l'APLEC\nserveis educatius del Consell Departamental\ntrobada d'alumnes de català


Entre costures amb... l'Anna Ponsa - Tot-hom&Co\nHomeEntre costures amb...Entre costures amb… l’Anna Ponsa\nEntre costures amb… l’Anna Ponsa\nBy admin. Posted on 25/02/2015\nÉs final de mes. Deixem el fil i la agulla per fer un ‘break’ i gaudir xerrant amb persones influents i amants de la moda que ens expliquen coses interessants. Les mateixes set preguntes però mai les mateixes respostes. Avui ens acompanya l’Anna Ponsa…\nL’Anna Ponsa Lopez, més coneguda com Miss Nobody, és una de les bloggeres més in del moment en el nostre país. És estudiant d’arquitectura i viu a Barcelona. Li agrada el disseny, la moda i la fotografia analògica i digital.\nQuè trobem en el teu armari? Roba atemporal o les darreres tendències? Podem trobar una mica de tot però m’agrada tenir roba atemporals i de qualitat.\nAmb quin color saps que triomfaràs segur? El negre.\nQuè hi ha a dins del teu bolso? La meva agenda, la meva barra de llavis, el corrector, el telèfon mòbil…\nQuina és la teva rutina de bellesa? Rentar-me bé la cara, hidratar-la i utilitzar una BB cream, coloret i pintallavis.\nQuina és la teva icona de moda? Tinc moltíssims des de Jane Birkin, Alexa Chung…\nAmb quina línia de Tot-Hom et sents identificada? Estic enamorada dels vestits de festa; son únics per a moments únics. M’agradaria anar un dia allà i provar-me coses i jugar amb la meva càmera analògica.\nSi haguessis de definir Tot-Hom amb una paraula, quina escolliries? Elegància.\nPosted in Entre costures amb..., Premsa i celebrities. Bookmark the permalink.


Almassora prevenció conductes adictives | Castellón Información\nAlmassora engega una campanya per a previndre les conductes adictives durant les festes de Santa Quitèria\nL’ONG Controla Club repartirà un manual per a ‘controlar’ en els punts de reunió\nLa regidora de Festes d’Almassora, Isladis Falcó, ha presentat aquest matí la primera campanya ‘Si et passes t’ho perds’, que el consistori ha activat al costat de l’ONG Controla Club per a previndre addiccions durant la setmana de Santa Quitèria. Els voluntaris visitaran els casals aquest divendres i el Recinte Fester una setmana després amb una carpa informativa.\n“No es tracta de prohibir, sinó que els joves prenguen les seues pròpies decisions tenint tota la informació”, ha assenyalat Juan Barcala, de Controla Club, que ha agraït a l’Associació de Penyes i Collas d’Almassora la seua disposició a participar en aquesta iniciativa pionera en la localitat. Els casals s’han compromés a penjar els cartells informatius que ressalten el missatge ‘Aprofita les coses bones de les festes’.\nD’altra banda, l’ONG ha editat, en col·laboració amb l’Ajuntament i la Generalitat Valenciana, un manual que ofereix consells per a conéixer els riscos de consumir alcohol o altres drogues, recomana menjar i descansar, no conduir sota els efectes d’aquestes substàncies, protegir-se en relacions sexuals o demanar i prestar ajuda en cas de necessitat.\n“La campanya de sensibilització recorda que els locals no poden servir alcohol a menors i que sota aquests efectes cal veure els bous des dels barrots”, ha assenyalat Falcó, que ha desitjat “unes festes tranquil·les, controlant, per a gaudir de cada moment i no haver de lamentar-se el dia després”. L’edil ha apel·lat al sentit comú de joves i adults per a mantindre una actitud de civisme i responsabilitat des d’aquest divendres.\nMuntatge de barreres\nD’altra banda, aquest matí ha arrancat el muntatge dels cadafals en la plaça de la Picaora per a l’inici de la setmana taurina aquest dissabte. Les estructures hauran de retirar-se abans del dimarts 28, una vegada finalitzats els festejos taurins en la nit del dissabte. Totes les barreres han d’estar en bones condicions i complir el reglament perquè els corredors i participants en les exhibicions puguen protegir-se.\nA més, l’alcaldessa ha remés una carta a les penyes per a recordar els horaris de festes. “Entre setmana deixarem descansar els veïns a partir de les 2.00 hores i les vespres de festiu i festius allargarem fins a les 4.00 del matí. Si ens hem quedat amb ganes de seguir de festa us convidem al Recinte Fester, un espai on divertir-se sense molestar”, assenyala Merche Galí en l’escrit.\nAlmassora4981 campanya146 conductes adictives1 festes de Santa Quitèria16


La FDM signa amb els sindicats un conveni col·lectiu\nLa regidora d’Esports, Maite Girau, s’ha reunit aquest matí amb els representants dels sindicats majoritaris en la Fundació Esportiva Municipal, Intersindical i UGT, per a dur a terme la signatura del conveni col·lectiu dels treballadors d’aquesta.\nL’acord arriba després de més de dos anys de negociacions entre sindicats i l’organisme autònom municipal, i com a novetats destacables inclou, per primera vegada, un pacte per a promoure la carrera professional i el desenvolupament d’un pla de formació propi dels treballadors de la Fundació Esportiva Municipal de València.\nAmb aquesta signatura s’ha produït un acostament de les condicions dels treballadors de la FDM, considerats personal laboral, a les condicions dels treballadors laborals de l’Ajuntament de la ciutat.\n“Ha sigut un treball ardu no exempt de dificultats. No obstant això, el resultat final ha valgut la pena. És un bon acord laboral que, respectant les limitacions establides per la legislació vigent, aporta noves expectatives professionals per a tots els treballadors i les treballadores de la FDM, la qual cosa redundarà en una millor prestació del servici públic”, ha exposat la regidora d’Esports, Maite Girau.\nLa Fundació Esportiva Municipal és un organisme autònom dependent del consistori valencià que gestiona les competències del mateix en matèria d’esports.\nLa campanya 'No sóc el teu joguet' consciencia de la responsabilitat de la tinença d'animals